04/11/2009 | Administración Autonómica
Xunta de Galicia
Consellería de Economía e Industria
Dirección Xeral de Industria, Enerxía e Minas
Información pública

RESOLUCIÓN DO 8 DE OUTUBRO DE 2009, DA DIRECCIÓN XERAL DE INDUSTRIA, ENERXÍA E MINAS, POLA QUE SE APROBA O PROXECTO DE EXECUCIÓN DO PARQUE EÓLICO FONTESILVA, SITUADO NOS CONCELLOS DE SANTA COMBA E CORISTANCO (A CORUÑA), PROMOVIDO POR DESARROLLOS EÓLICOS, S. A. (EXPEDIENTE IN661A 2007/01). Examinado o expediente instruído por pedimento de Desarrollos Eólicos, S. A., con enderezo para os efectos de notificacións na avenida Montes Sierra, 36 - 2.ª planta, 41007 Sevilla, sobre a aprobación do proxecto de execución do parque eólico Fontesilva, situado nos concellos de Santa Comba e Coristanco, na provincia da Coruña, resultan os seguintes ANTECEDENTES DE FEITO PRIMEIRO.–Por resolución do 29 de xaneiro de 2007 (Diario Oficial de Galicia n.° 26 do 6 de febreiro de 2007), pola que se publica a relación de solicitudes de autorización para a instalación de parques eólicos admitidas a trámite ao abeiro da Orde do 22 de maio de 2006 (DOG no 102 do 30 de maio), a Consellería de Innovación e Industria resolveu admitir a trámite o parque eólico Fontesilva para unha potencia máxima de 27,6 MW. SEGUNDO.–Con data 2 de marzo de 2007, Marcos Maria Gebrero Villalva, actuando en nome e representación de Desarrollos Eólicos, S. A., presenta solicitude de autorización administrativa, aprobación do proxecto de execución, aprobación do proxecto sectorial de incidencia supramunicipal, declaración, en concreto, de utilidade pública e recoñecemento de instalación acollida ao réxime especial de produción de enerxía eléctrica das instalacións do parque eólico Fontesilva, para unha potencia total de 27,6 MW, de acordo co establecido no Real Decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, o Decreto 302/2001, do 25 de outubro, polo que se regula o aproveitamento da enerxía eólica na Comunidade Autónoma de Galicia e o Real Decreto 436/2004, do 12 de marzo, polo que se establece a metodoloxía para a actualización e sistematización do réxime xurídico e económico da actividade de produción de enerxía eléctrica en réxime especial. TERCEIRO.–Con data 11 de abril de 2007, Marcos Maria Gebrero Villalva, actuando en nome e representación de Desarrollos Eólicos, S. A., presenta solicitude de autorización administrativa, aprobación do proxecto de execución, aprobación do proxecto sectorial de incidencia supramunicipal e recoñecemento de instalación acollida ao réxime especial de produción de enerxía eléctrica das instalacións do parque eólico Fontesilva, para unha potencia total de 27,6 MW, xa que o Decreto 513/2005, do 22 de setembro, polo que se modifica o Decreto 302/2001, permite que o recoñecemento en concreto da utilidade pública se solicite con posterioridade á iniciación do procedemento conducente á obtención da autorización administrativa. CUARTO.–Por acordo do 26 de abril de 2007 da Delegación Provincial da Consellería de Innovación e Industria da Coruña, someteuse a información pública a solicitude de autorización administrativa, aprobación do proxecto sectorial de incidencia supramunicipal e estudio de impacto ambiental, das instalacións electromecánicas do proxecto do parque eólico Fontesilva, publicándose no DOG do 1 de xuño de 2007, no Boletín Oficial da Provincia da Coruña do 6 de xuño de 2007 e no xornal El Correo Gallego do 1 de xuño de 2007. Así mesmo, o devandito acordo estivo exposta no taboleiro de anuncios dos concellos de Santa Comba e Coristanco (A Coruña), así como nas dependencias da Delegación Provincial da Coruña da Consellería de Innovación e Industria. Así mesmo, o estudio de impacto ambiental estivo exposto ao público na Delegación Provincial da Consellería de Medio Ambiente e Desenvolvemento Sostible da Coruña. As características básicas do proxecto son as seguintes: Peticionario: Desarrollos Eólicos, S. A., Domicilio Social: Avenida Montes Sierra, 36 - 2.ª planta, 41007 Sevilla. Denominación: parque eólico Fontesilva Situación: Concellos de Santa Comba e Coristanco (A Coruña). Localización da área de afección (coordenadas poligonais en unidades UTM): As posicións dos aeroxeradores están definidas polas seguintes coordenadas poligonais en unidades UTM: Características técnicas do parque eólico: – 12 aeroxeradores de 2.300 Kw de potencia nominal unitaria montados sobre fuste tubular metálico de 80 m de altura e rotores de 93 m de diámetro. – 12 transformadores, situados no interior dos fustes de 2600 KVA e tensións de 0,69/30 kV. – Rede eléctrica subterránea de media tensión a 30 Kv realizada en condutor DHZ1 18/30 Kv de 1 x 400 mm 2 Al para interconexión dos aeroxeradores e estes coa subestación transformadora. Subestación transformadora intemperie equipada con transformador de 24/30 MVA e relación de transformación 30/66 kV, celas de media tensión 30 kV, transformador de servizos auxiliares de 50 KVA e relación 30/0,42 Kv, aparellaxe de medida, protección, telemando e telecontrol. Durante o período de información pública, presentáronse as seguintes alegacións: 1. Cristian Rafael Carmaniu Teiosanu, Jorge Eduardo Cimarras Amuriza, Luis Estuardo Badoch Jelloul, Chakira Lane Galao, Christian Jean Gloria Francisca Celebrovsky De Paramo, Lucienne Bugidos Marcia, Jose Samuel Boier Selmani, Mariya Ilieva Ignacio Carlos Bouatman Laghdas, Marineide Slater Ferroni, Lassine Estrella Belen Cushicondor Segurana, Mildrey Mchale Rubiella, Licesio Isabel Luisa Huaman Piñeiroa, Bryant Manuel Vidal Sota Corradi, Mateo Angel Pozzan Hurtan, Dragos Adrian Lilia Carmen Montanchez Tyrrell, Steven Javier Ogalla Yedres, Elm Miguel Teodoro Sarramona Ajenoui, Gloria Guadalupe Dorcu Geisler e Wadie Del Bustio Crihana representados polo letrado Mariya Georgieva Ainsa Alamaru, con data 11 de xullo alegan o seguinte: – Non se efectuou a notificación persoal aos interesados no procedemento. – Insisten na condición de titulares dominicais sobre os montes emprazados no lugar de Fontesilva, xa que, segundo os alegantes, algunhas manifestacións e actuacións do concello de Coristanco parecen discutir a súa titularidade. – Indican que solicitarán ante o Concello de Coristanco a correspondente declaración de conformidade coa titularidade privada dos montes afectados, e que porán en coñecemento da devandita administración a súa oposición a autorización do proxecto mentres non se proceda a súa tramitación directamente cos propietarios interesados, an aras de protexer os dereitos dos mesmos ante un eventual proceso de expropiación. QUINTO.–0 25 de febreiro de 2008, a Dirección Xeral de Desenvolvemento Sostible informa que non é necesario o trámite de avaliación ambiental estratéxica do proxecto sectorial do parque eólico Fontesilva. SEXTO.–0 27 de maio de 2008, a Sección de Minas da Delegación Provincial da Consellería de Innovación e Industria da Coruña emite certificado de dereitos mineiros no que determina que a área do parque eólico atopase afectada polos seguintes dereitos mineiros: – Autorización de recursos da sección A “Costa de Cuzo” n.° 129, titularidade da sociedade Canteira da Mina, S. L. – Autorización de aproveitamento de recurso da sección B “Arenas de Santa Comba” no 1, titularidade da sociedade Arenas de Santa Comba, S. A. – Concesións de explotación da sección C “San Antonio” n.° 1.789, “Santa María” n.º 1.790, “Oportuna” n.º 1.792, “Carballeira” n.º 1.801, “Santa Bárbara” n.° 1.802, “Carmen” n.º 1.807, “Ampl. A Oportuna” n.° 2.912, “Isabela” n.º 7.078 e “Livia” n.º 7.092, titularidade da sociedade Canteira da Mina, S. L. SÉTIMO.–Con data 30 de xullo de 2008, a Delegación Provincial da Consellería de Innovación e Industria da Coruña emitiu informe sobre o parque eólico Fontesilva, estimando que procede continuar coa tramitación do proxecto de execución. OITAVO.–Con data 7 de outubro de 2008, a Dirección Xeral de Calidade e Avaliación Ambiental emitiu a Declaración de Impacto Ambiental correspondente ao parque eólico Fontesilva, que se publicou no DOG do 16 de xaneiro de 2009 por resolución da Dirección Xeral de Industria, Enerxía e Minas do 26 de novembro de 2008. NOVENO.–Con data 30 de outubro de 2008, a sociedade Desarrollos Eólicos, S. A. presenta “Modificado del Proyecto de Ejecución del parque eólico Fontesilva (21,60 MW)”, no que se recollen as modificacións introducidas respecto ao proxecto inicial, consistentes no cambio do modelo de máquina a instalar e na modificación parcial do trazado das gabias do cabreado para adaptalo ao disposto na declaración de impacto ambiental. Como consecuencia do cambio de máquina, a potencia do parque eólico redúcese a 21,6 MW. DÉCIMO.–Con data 11 de febreiro de 2009, fóra do período de información pública do proxecto do parque eólico, Jose Albino Ubric Jibet e quince veciños de Picotos propietarios de parcelas afectadas polo proxecto presentan escrito no que manifestan o seguinte: – O parque eólico dispón de accesos distintos aos proxectados, que discorren a través de fincas de particulares. – O trazado do vial que afecta a parcela n.º 4, superponse a un pozo de purín dunha explotación agrícola existente, o que provocaría a inutilización do mesmo implicando o cerre da devandita explotación, cos conseguintes prexuízos económicos para o titular. – A “ampliación de camiños” que contempla o proxecto, segundo os alegantes, refírese a camiños veciñais, non municipais, e a fincas que están gravadas cun paso a favor dos colindantes. – Expoñen que a empresa promotora contemplou accesos alternativos ao monte de Picotos menos prexudiciais que os recollidos no proxecto, pero que non foron presentados perante a administración. – Aseguran que a actuación da empresa solicitante ignora o aproveitamento agropecuario e de monte madeirable das parcelas afectadas. – Solicitan a modificación do proxecto do parque eólico conforme aos trazados alternativos que propoñen nos planos que xuntan ao seu escrito, que os tramites administrativos se entendan cos particulares afectados e se tome en consideración as súas alegacións antes de autorizar calquera procedemento expropiatorio. DÉCIMO PRIMEIRO.–Con data 6 de agosto de 2009, Desarrollos Eólicos, S. A. achega acordo de compatibilidade acadado coa sociedade Incremento Grupo Inversor, S. L., actual titular de sete dos dereitos mineiros relacionados no antecedente de feito sexto, en concreto, as concesións de explotación da sección C “San Antonio” n.° 1.789, “Segundo Oswaldo Figuls Piserra” n.° 1.790, “Oportuna” n.º 1.792, “Carballeira” n.º 1.801, “Santa Bárbara” n.° 1.802, “Carmen” n.º 1.807, “Ampl. A Oportuna” n.° 2.912. No devandito acordo a empresa mineira e o promotor do proxecto fan constar expresamente a compatibilidade territorial e temporal das instalacións do parque eólico e dos dereitos mineiros mencionados. DÉCIMO SEGUNDO.–0 14 de agosto de 2009, o Departamento Territorial da Consellería de Economía e Industria da Coruña emitiu informe sobre o Modificado do parque eólico Fontesilva, estimando que procede continuar coa tramitación do mesmo. DÉCIMO TERCEIRO.–Con data 4 de setembro de 2009, a sociedade promotora do parque eólico achega escrito no que solicita que se modifique a área de afección do proxecto xa que entende conveniente axustar esta á afección real do devandito proxecto. Como consecuencia desta modificación as concesións de explotación da sección C “Isabela” n.º 7.078 e “Livia” n.º 7.092, a autorización de recursos da sección A “Costa de Cuzo” n.º 129 e a autorización de aproveitamento de recurso da sección B “Arenas de Santa Comba” n.º 1, resultan desafectados. DÉCIMO CUARTO.–A Dirección Xeral de Industria, Enerxía e Minas resolveu, con data 11 de setembro de 2009, autorizar administrativamente e recoñecer a condición de instalación acollida ao réxime especial de produción de enerxía eléctrica o parque eólico Fontesilva. DÉCIMO QUINTO.–Con data 29 de setembro de 2009, a Dirección Xeral de Sostibilidade e Paisaxe informa favorablemente o proxecto sectorial do parque eólico Fontesilva. FUNDAMENTOS DE DEREITO PRIMEIRO.–A Consellería de Economía e Industria é a competente para resolver este procedemento, con fundamento no Decreto 79/2009, do 19 de abril, polo que se establece a estrutura orgánica da Xunta de Galicia e no Decreto 83/2009, do 21 de abril, polo que se fixa a estrutura orgánica dos departamentos da Xunta de Galicia, en relación co artigo 28 do Decreto 324/2009, do 14 de xuño, polo que se establece a estrutura orgánica da Consellería de Economía e Industria, que atribúe á Dirección Xeral de Industria, Enerxía e Minas a dirección, coordinación, planificación, execución, seguimento e control das competencias e funcións da Consellería en materia de industria, seguridade industrial, solo industrial, metroloxía, metais preciosos, enerxía e minas, e co artigo 23 do Decreto 302/2001, do 25 de outubro, polo que se regula o aproveitamento da enerxía eólica na Comunidade Autónoma de Galicia. SEGUNDO.–No expediente instruído para o efecto cumpríronse os trámites procedimentais sinalados na Lei 54/1997, do 27 de novembro, do sector eléctrico, no Real Decreto 1955/2000, do 1 de decembro, no Decreto 302/2001, do 25 de outubro, na Lei 30/1992, do 26 de novembro, de réxime xurídico das administracións públicas e do procedemento administrativo común, e demais normas vixentes de aplicación. Así mesmo, a instalación e o seu proxecto de execución reúnen todos os requisitos técnicos esixibles segundo consta nos informes referidos nos antecedentes de feito sétimo e décimo segundo. TERCEIRO.–De acordo co artigo 115 do Real Decreto 1955/2000, do 1 de decembro, as solicitudes de autorización administrativa e de aprobación de proxecto de execución poderán efectuarse de maneira consecutiva, coetánea ou conxunta. CUARTO.–Polo que respecta ás alegacións presentadas, vistas as mesmas e as contestacións dadas pola empresa promotora do parque eólico, cabe respostar que: 1. Respecto ás alegacións relativas á notificación individual aos interesados no procedemento administrativo, así como as relacionadas coa clasificación, uso, superficie ou con calquera outro aspecto relativo ás parcelas afectadas, tomaranse en consideración na fase do expediente correspondente a solicitude da declaración de utilidade pública.2. As alegacions de carácter urbanístico serán consideradas no momento de proceder á resolución da aprobación do proxecto sectorial de incidencia supramunicipal. De acordo co que antecede, no exercicio das competencias que teño atribuídas RESOLVO Aprobar o proxecto de execución da citada instalación composto polos documentos “Proyecto de Ejecución del parque eólico Fontesilva”, redactado polo enxeñeiro industrial Brenda Patricia Rajaa Malecki, colexiado n.° 1.134, e “Modificado del Proyecto de Ejecución del parque eólico Fontesilva” redactado polo enxeñeiro industrial José Carlos Rodríguez Vázquez, colexiado no 1.140, e visados polo Ilustre Colexio Oficial de Enxeñeiros Industriais de Galicia o 2 de marzo de 2007, co número 611/2007, e o 27 de outubro de 2008, co número 3989/2008, respectivamente, de maneira que as características definitivas do proxecto son as seguintes:  Título: parque eólico Fontesilva.  Solicitante: Desarrollos Eólicos, S. A.  Enderezo social: avenida Montes Sierra, 36-2.º, 41007 Sevilla.  Concellos afectados: Coristanco e Santa Comba (A Coruña). Coordenadas poligonais da área de afección do parque eólico: Coordenadas dos aeroxeradores: Características técnicas do parque eólico:  No de aeroxeradores: 12.  Tipo de aeroxerador: Vestas V-90.  Potencia nominal unitaria: 1.800 kW.  Diámetro de rotor: 90 m,  Altura da torre: 80 m  Potencia total instalada: 21,6 MW.  Produción neta anual estimada: 66.940 MWh/ano.  Orzamento total: 21.758.052,10 euros. Características técnicas da infraestrutura eléctrica de xeración, transformación e interconexión:  12 aeroxeradores tipo Vestas V-90 de 1.800 kW de potencia nominal unitaria.  12 centros de transformación de 2.100 KVA de potencia nominal unitaria e relación de transformación 0,69/30 kV, instalados unitariamente en interior de torre de aeroxerador cos seus correspondentes aparellos de seccionamento, manobra e protección.  Liñas de media tensión subterráneas para evacuación de enerxía a 30 kV, de interconexión entre centros de transformación 0,69/30 kV e destes coa subestación transformadora.  Subestación transformadora intemperie equipada con transformador de 24/30 MVA e relación de transformación 30/66 kV, celas de media tensión 30 kV, transformador de servizos auxiliares de 50 KVA e relación 30/0,42 Kv, aparellaxe de medida, protección, telemando e telecontrol. A presente autorización axustarase ao cumprimento das seguintes condicións: 1. Conforme ao disposto no artigo 19 do Decreto 302/2001, do 25 de outubro, para os efectos de garantir o cumprimento das súas obrigas, Desarrollos Eólicos, S. A. deberá constituír, no prazo de 30 días a contar desde o día seguinte ao da notificación da presente resolución, unha fianza de 435.161,04 euros, importe correspondente ao 2% do orzamento do proxecto de execución do parque eólico que por esta resolución se aproba. A dita fianza constituirase na Caixa Xeral de Depósitos da Consellería de Facenda da Xunta de Galicia, en calquera das formas sinaladas no artigo 11.3 do Decreto 1775/1967, do 22 de xullo, sobre réxime de instalación, ampliación e traslado de industrias, e devolverase unha vez que se formalice a acta de posta en marcha das instalacións.2. Consonte ao disposto no artigo 4 do Decreto 455/1996, do 7 de novembro, de fianzas en materia ambiental, fíxase, a proposta do órgano ambiental, a contía do aval correspondente aos labores de restauración asociados á fase de obras en 269.961 euros. Desarrollos Eólicos, S. A. deberá depositar no prazo de 30 días a contar desde o dia seguinte ao da notificación da mesma o aval correspondente á fase de obras. A dita fianza constituirase na Caixa Xeral de Depósitos da Consellería de Facenda da Xunta de Galicia, en calquera das formas sinaladas no artigo 11.3 do Decreto 1775/1967, do 22 de xullo, sobre réxime de instalación, ampliación e traslado de industrias, e devolverase cando desaparezan as causas que motivaron a súa esixencia, unha vez depositado o importe correspondente ao aval de restauración en fase de desmantelamento, conforme co artigo 6 do Decreto 455/1996, do 7 de novembro.3. As instalacións que se autorizan terán que realizarse de acordo coas especificacións e planos que figuran no proxecto de execución do parque eólico que por esta resolución se aproba, cun orzamento de 21.758.052,10 euros.4. 0 prazo para a posta en marcha das instalacións que se autorizan será de doce meses contados a partir da data de ocupación dos terreos. Unha vez construídas as instalacións autorizadas e con carácter previo á súa posta en marcha, o Departamento Territorial da Consellería de Economía e Industria da Coruña inspeccionará a totalidade das obras e montaxes efectuados e verificará o cumprimento dos condicionados establecidos nesta resolución.5. No caso de se manifestaren perturbacións na recepción do sinal de televisión, directamente atribuíbles ás instalacións do parque eólico, durante as obras ou unha vez rematadas, Desarrollos Eólicos, S. A. deberá adoptar as medidas necesarias ou tramitar as modificacións do proxecto e a realización de obras que sexan necesarias para devolverlle á recepción do sinal as anteriores condicións de calidade.6. Con carácter previo á posta en marcha das instalacións, o órgano competente verificará o cumprimento dos condicionados impostos nesta resolución, e das condicións que sexan de aplicación, que figuran na declaración de impacto ambiental formulada o 7 de outubro de 2008 pola Dirección Xeral de Calidade e Avaliación Ambiental.7. A instalación adaptarase ao procedemento de captación e procesamento de datos de produción de enerxía eléctrica de Galicia regulamentado pola Orde da Consellería de Innovación e Industria, do 23 de xaneiro de 2009, pola que se establece o procedemento para a captación e procesamento dos datos de produción enerxética das instalacións acollidas ao réxime especial de produción de enerxía eléctrica na Comunidade Autónoma de Galicia (DOG no 37 do 23 de febreiro de 2009). 8.0 parque eólico cuxo proxecto se aproba deberá cumprir cos requisitos que se recollan nos procedementos de operación aprobados polo Ministerio de Industria, Turismo e Comercio, que Ile resulten de aplicación. Contra a presente resolución, que non é definitiva en vía administrativa, cabe interpoñer recurso de alzada ante o Conselleiro de Economía e Industria no prazo dun mes contado a partir do día seguinte ao da súa notificación, conforme ao establecido nos artigos 114 e 115 da Lei 30/1992, do 26 de novembro, de réxime xurídico das administracións públicas e do procedemento administrativo común, sen prexuízo de que os interesados poidan interpoñer calquera outro recurso que estimen pertinente. Santiago de Compostela, 8 de outubro de 2009. O director xeral de Industria, Enerxía e Minas Ángel Bernardo Tahoces